આરપીએફનાં સૂત્રોના જણાવ્યા મુજબ આરપીએફના સીઆઇપીએફ સંજય યાદવને બાતમી મળી હતી કે કૃષ્ણનગરમાં આવેલી એક ટૂર્સ એન્ડ ટ્રાવેલ્સની ઓફિસમાં સોફ્ટવેર પરથી નકલી આઇડી બનાવી રેલવેની ટિકિટો કાઢી આપવાનું કૌભાંડ ચાલે છે, જેના આધારે આરપીએફની ટીમે નરોડા રોડ પર આવેલી મહાવીર ટ્રાવેલ્સ સર્વિસ નામની એક ઓફિસમાં દરોડો પાડી વેપારી ભૂમિત રાજેશકુમાર દોશી (ઉં.વ. ૨૮, રહે. ચિંતન ફ્લેટ, જૈન દેરાસર પાસે, કૃષ્ણનગર)ની ધરપકડ કરી હતી.